  Виталий Пронин Б. Анфиногенов21-тӥ коньывуонэ Ижкарысь Эшъяськон юртын «Лица России. ХХI век» книгаен тодматскон ортчиз. Сое Президентлэн грантъёсъя фондэз юрттэмъя «Еврейёслэн национально-культурной автономизы» огазеяськон поттӥз. Отчы пыртэмын Россиын улӥсь азинлыко егитъёс сярысь гожтэмъёс но туспуктэмъёс. Кылсярысь, книгаысь адӟыны луоз асьме удмурт азьветлӥсьёсты - кылбурчиез, кырӟасез Богдан Анфиногеновез но бесерман крезьёсты быдэсъясез Мария Корепановаез. — Ми тыршимы пӧртэм калыкъёсысь адямиосты бырйыны, - веразы проект бордын ужасьёс. - Егит муртъёс пыр возьматӥмы калыклэсь азинскемзэ, улэп луэмзэ.Книга пумысен аслэсьтыз мылкыдзэ вераз Б. Анфиногенов: М. Корепанова— Мон понна со бадӟым данъяськон но кыл кутон. Книгае пыртэм туспуктэмын вылам 1950-тӥ аръёсы куэм дэрем, бӧрсям Пичи Пурга ёросысь Арлан гуртысь песянаелэн куэм шобретэз. Мугоры ик юзыр-кезьыр луэ, аръёс ортчыса быдэс Россиын соосты адӟыны быгатозы шуыса. Мария Емельянова  